|  |
| --- |
| Republika Hrvatska  Općinski sud u Varaždinu  Ured predsjednice suda  Varaždin, Braće Radić 2 |
| Poslovni broj: 7 Su-617/2023-43 |

Varaždin, 9. svibnja 2024.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/2017 i 89/2019) te Javnog natječaja poslovni broj 7 Su-617/2023-42 od 9. svibnja 2024. Općinski sud u Varaždinu donosi

OBAVIJEST UZ JAVNI NATJEČAJ

za prijam u državnu službu na neodređeno vrijeme

u Općinski sud u Varaždinu

**1. radno mjesto III. vrste – zapisničar u tijelima sudbene vlasti – 3 izvršitelja/ica**

OPIS POSLOVA

Vrši poslove sukladno odredbama Sudskog poslovnika, a posebice zapisničarske poslove na raspravama, sjednicama vanraspravnog vijeća, piše po diktatu suca i sudskog savjetnika, obavlja sve uredsko tehničke poslove u referadi suca, poziva na rasprave i ročišta, radi na poslovima naplate sudskih pristojbi te obavlja druge poslove po nalogu upravitelja sudske pisarnice.

PODACI O PLAĆI

Podaci vezani uz plaću propisani su Uredbom o nazivima radnih mjesta, uvjetima za raspored i koeficijentima za obračun plaće u državnoj službi ("Narodne novine" broj 22/2024) koja je objavljena na www.nn.hr.

NAČIN TESTIRANJA KANDIDATA

Testiranje kandidata sastoji se dvije faze:

- 1. faza testiranja – provjera znanja bitnih za obavljanje poslova radnog mjesta na koje se prima, odnosno provjere znanja Sudskog poslovnika – pisani test

- 2. faza testiranja - provjera znanja rada na računalu – pisanje na računalu po diktatu

PRAVNI IZVORI ZA PRIPREMANJE KANDIDATA ZA TESTIRANJE

- Sudski poslovnik ("Narodne novine" broj 37/14, 49/14, 08/15, 35/15, 123/15, 45/16, 29/17, 33/17 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23 i 122/23)

Svaki od prethodno navedenih dijelova (faza) testiranja vrednuje se bodovima od 0

do 10.

Smatra se da su kandidati zadovoljili na provedenim provjerama ako su za svaki dio

provjere dobili najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere,

ne može sudjelovati u daljnjem postupku.

INTERVJU (razgovor) S KANDIDATIMA

Kandidati koji su zadovoljili u prethodnoj fazi testiranja pristupit će razgovoru (intervjuu) s Komisijom za provedbu oglasa koja će utvrđivati znanja, sposobnosti i vještine, interese, profesionalne ciljeve i motivaciju kandidata za rad u državnoj službi, stečeno radno iskustvo u struci te rezultate ostvarene u njihovu dosadašnjem radu.

Rezultati razgovora bit će vrednovani bodovima od 0 do 10.

Smatrat će se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija za provedbu oglasa utvrdit će rang listu kandidata prema ukupnom broju bodova ostvarenih na pisanoj provjeri znanja i razgovoru (intervjuu) te rang listu dostaviti predsjednici suda koja donosi rješenje o prijmu u državnu službu.

Prije donošenja rješenja o prijmu kandidat će biti upućen na utvrđivanje zdravstvene sposobnosti za obavljanje poslova navedenog radnog mjesta.

**PRAVILA TESTIRANJA**

Kandidatima koji ne ispunjavaju formalne uvjete iz javnog natječaja ili nisu podnijeli pravovremene ili potpune prijave na javni natječaj o tome će biti upućena obavijest putem elektroničke pošte.

Po dolasku na pisanu provjeru znanja od kandidata će biti zatraženo predočavanje odgovarajuće identifikacijske isprave. Testiranju ne mogu pristupiti kandidati koji ne mogu dokazati identitet.

Kandidati su na pisanu provjeru znanja dužni donijeti kemijsku olovku u plavoj ili crnoj boji te im pri pisanoj provjeri znanja neće biti dopušteno koristiti se bilo kakvom literaturom ili bilješkama, mobitelom ili drugim komunikacijskim sredstvom, razgovarati s ostalim kandidatima ili na drugi način remetiti red i mir.

Za vrijeme provjere znanja i sposobnosti neće biti dopušteno napuštati prostoriju u kojoj će se obavljati provjera, a u slučaju nepoštivanja navedenih pravila kandidat će biti udaljen iz prostorije u kojoj se obavlja provjera te će se smatrati da je odustao od daljnjeg postupka testiranja.

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa i uprave ([www.mpu.gov.hr](http://www.mpu.gov.hr)) i web stranici Općinskog suda u Varaždinu (<https://sudovi.hr/osvz>).

Dostava rješenja svim kandidatima smatra se obavljenom istekom osmoga dana od objave na web stranici Ministarstva pravosuđa i uprave.

VRIJEME I MJESTO ODRŽAVANJA TESTIRANJA

BITI ĆE OBJAVLJENO NAKNADNO NA WEB STRANICI

OPĆINSKOG SUDA U VARAŽDINU

NAJMANJE PET DANA PRIJE DANA ODREĐENOG ZA TESTIRANJE.

Općinski sud u Varaždinu